bananfamilien
Store norske leksikon,Biologi,Planteriket,Dekkfrøete planter,Enfrøbladete planter,Ingefærordenen,Musaceae
Bananfamilien er en plantefamilie bestående av tropiske, urteaktige (ikke forvedete) planter. De har hele blad som hos noen arter kan bli flere meter lange og opptil en meter brede.
Bananfamilien omfatter de tre slektene, Musa (banan), Musella, og Ensete som til sammen har omkring 80 arter. Av de tre slektene er banan den langt største med omkring 70 arter.Bananfamilien tilhører de enfrøbladete plantene og er en av åtte familier i ingefærordenen, Zingiberales. Beskrivelse Bananfamilien er urteaktige planter med store, hele og fjærnervete blad i spiral. Fra den sentrale bladnerven går sekundære bladnerver ut til kanten av bladet i tilnærmet rett vinkel. Blomsterstanden kan være opprett eller hengende. Den har store høyblad (hylsterblad) som understøtter grupper av blomster. Blomstene pollineres typisk av fugler, flaggermus, insekter eller trespissmus. Utbredelse Familien har sin naturlige utbredelse i tropisk Afrika, Asia og Oseania. Les mer i Store norske leksikon banan bananslekten